શાહરુખ ખાને સ્પોર્ટ્સ ડ્રામા ફિલ્મ ‘ચક દે! ઇન્ડિયા' માટે 2007માં ડિરેક્ટર શિમિત અમિન સાથે હાથ મીલાવ્યા હતા. આ ફિલ્મમાં 2002માં કોમનવેલ્થ ગેમ્સમાં ઇન્ડિયન વિમેન હોકી ટીમને મળેલી જીતની વાત હતી. આ ફિલ્મે બોક્સ-ઓફિસ પર શાનદાર પરફોર્મ કર્યું હતું તો સાથે જ અત્યાર સુધી શાહરુખ દ્વારા આપવામાં આવેલાં બેસ્ટ પરફોર્મન્સીસમાં આ ફિલ્મનો સમાવેશ થાય છે. સારું કન્ટેન્ટ ધરાવતી ફિલ્મ્સ જોવા ઇચ્છતાં લોકો આતુર હતા કે, શિમિત અને શાહરુખ ફરી સાથે કામ કરે. હવે તેમની આ ઇચ્છા પૂરી થશે એમ જણાઈ રહ્યું છે.